71. ΑΠΟΦΑΣΗ ΥΠΟΥΡΓΩΝ ΠΕΡΙΒΑΛ/ΤΟΣ, ΧΩΡΟΤΑΞΙΑΣ ΚΑΙ  ΔΗΜ. ΕΡΓΩΝ ΚΑΙ  ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ  ΤΕΧΝΟΛΟΓΙΑΣ Αριθ. 8355 της 4 Μαρτ./6 Απρ. 1987 (ΦΕΚ Β΄ 187) Όροι λειτουργίας εγκαταστάσεων απολίπανσης επιφανειών που λειτουργούν σε καταστήματα επιφανειακής επεξεργασίας μετάλλων στην Ευρύτερη περιοχή της Αθήνας. Έχοντας υπόψη: 1.Τις διατάξεις του άρθρ. 11, παρ. 2, εδάφ. β και παρ. 3 του Νόμ. 1515/1985: Ρυθμιστικό σχέδιο και πρόγραμμα προστασίας περιβάλλοντος της ευρύτερης περιοχής της Αθήνας» (ΦΕΚ 18/Α/1985). 2.Την ανάγκη μείωσης των εκπομπών των ατμοσφαιρικών ρύπων στην ευρύτερη περιοχής Αθήνας, όπως αυτή οριοθετείται από τις διατάξεις του δεύτερου εδαφίου της παρ. 1 του άρθρ. 1 του Νόμ. 1515/1985, αποφασίζουμε: 3.Την αριθ. V.3Φ/19/3861/19.2.87 κοινή απόφαση του Πρωθυπουργού και του Υπουργού Βιομηχανίας, Ενέργειας και Τεχνολογίας, αποφασίζουμε: Άρθρ.1.-Για τους σκοπούς της απόφασης αυτής, κατάστημα επιφανειακής επεξεργασίας μετάλλων, θεωρείται κάθε βιομηχανία, βιοτεχνία ή επαγγελματικό εργαστήριο που διατηρεί σε λειτουργία εγκαταστάσεις επεξεργασίας μετάλλων (όπως επιμεταλλώσεις, ηλεκτρολυτικές οξειδώσεις, φωσφατώσεις, επιφανειακές βαφές κλπ.). Εγκατάσταση απολίπανσης θεωρείται εξ άλλου κάθε σύστημα που χρησιμοποιείται για τον καθορισμό των μεταλλικών επιφανειών από ελαιώδους υφής ουσίες: Άρθρ.2.-Στις εγκαταστάσεις απολίπανσης που λειτουργούν στα καταστήματα επιφανειακής επεξεργασίας μετάλλων, σύμφωνα με όσα ορίζονται στο προηγούμενο άρθρ. 1 και στις οποίες χρησιμοποιείται οργανικός διαλύτης για τον καθαρισμό των μεταλλικών επιφανειών, καθιερώνονται τα εξής: α)Εφ’ όσον ο χρησιμοποιούμενος διαλύτης είναι τριχλωροαιθυλένιο, απαγορεύεται, από την έναρξη ισχύος της απόφασης αυτής, η χρήση αυτού λόγω της παρουσιαζόμενης φωτοχημικής δραστικότητάς του. Αντ’ αυτού καθιερώνεται η χρήση του τριχλωροαιθανίου 1,1,1. β)Εφ’ όσον χρησιμοποιούνται δεξαμενές απολίπανσης που περιέχουν θερμαινόμενο λουτρό οργανικού διαλύτη, επιβάλλεται να έχουν τον κατάλληλο σχεδιασμό, ώστε να μειώνονται κατά το δυνατόν οι εκπομπές του διαλύτη προς τον περιβάλλοντα χώρο. Προς τούτο ενδείκνυται να ακολουθούνται οι πιο κάτω γενικές προδιαγραφές σχεδιασμού των δεξαμενών αυτών: β1)Η δεξαμενή πρέπει να είναι εφοδιασμένη περιμετρικά με σερπαντίνα ή μανδύα νερού ψύξης ή κατάλληλου ψυκτικού υγρού (ζώνης ψύξης). Η ζώνη ψύξης πρέπει να βρίσκεται πάνω από το χώρο του θερμαινόμενου υγρού διαλύτη (ζώνη υγρού) και πάνω από το χώρο ατμών του διαλύτη (ζώνη ατμών). β2)Η ψυκτική ικανότητα της σερπαντίνας ή του μανδύα ψύξης πρέπει να είναι τουλάχιστον διπλάσια του ψυκτικού φορτίου που απαιτείται για συμπύκνωση των ατμών του διαλύτη. β3)Η δεξαμενή πρέπει να είναι εφοδιασμένη με θερμοστάτη ελέγχου της θερμοκρασίας του υγρού διαλύτη, ώστε να διακόπτεται η θέρμανση του διαλύτη όταν η θερμοκρασία του υπερβαίνει κατά 30% το σημείο θέσης του διαλύτη (υπερθέρμανση του διαλύτη). β4)Η οριζόντια εγκάρσια διατομή της ανοιχτής επιφάνειας της δεξαμενής πρέπει να είναι τουλάχιστον διπλάσια, της οριζόντιας εγκάρσιας διατομής του προς επεξεργασία φορτίου των μεταλλικών αντικειμένων. β5)Η κατακόρυφη απόσταση μεταξύ του ανώτερου ορίου της ζώνης ψύξης και των χειλέων της δεξαμενής πρέπει να είναι τουλάχιστον ίση με το 75% του πλάτους της δεξαμενής. Πάντως η απόσταση αυτή δεν χρειάζεται να είναι μεγαλύτερη των 120 εκατοστών του μέτρου. β6)Το βάθος της δεξαμενής κάτω από το ανώτερο όριο της ζώνης ατμών πρέπει να είναι αρκετό, ώστε να επιτρέπει την πλήρη εμβάπτιση του προς επεξεργασία φορτίου μεταλλικών αντικειμένων τόσο στη ζώνη ατμών όσο και στη ζώνη υγρού. β7)Η ανοιχτή επιφάνεια της δεξαμενής πρέπει να κλείνεται με κατάλληλα καλύμματα, όταν η δεξαμενή δεν χρησιμοποιείται. β8)Για την αποφυγή διάχυσης ατμών διαλύτη στον εργασιακό χώρο ενδείκνυται η εφαρμογή στομίων αναρρόφησης του μείγματος αέρα – ατμών διαλύτη κατά μήκος των δύο μεγαλύτερων χειλέων της ανοιχτής επιφάνειας της δεξαμενής, εφ’ όσον η ανοιχτή αυτή επιφάνεια είναι μεγαλύτερη του 1 τετ. μέτρου (m 2 ) ή εφ’ όσον είναι μεταξύ 0,5 και 1 τετ. μέτρου (m 2) και ο χώρος στον οποίο είναι εγκατεστημένη η δεξαμενή είναι μικρότερος των 300 κυβικών μέτρων (m 3 ). Τα στόμια αναρρόφησης πρέπει να συνδέονται, μέσω κοινού απαγωγού, με κατάλληλο ανεμιστήρα για την αναρρόφηση του μείγματος αέρα – ατμών. Ο ρυθμός αναρρόφησης του μείγματος αυτού συνιστάται να είναι μεταξύ 15-20 κυβικών μέτρων ανά λεπτό και τετραγωνικό μέτρο ανοιχτής επιφάνειας της δεξαμενής (m 3 /MIN/m 2 ). Η ταχύτητα αναρρόφησης στην είσοδο των στομίων αναρρόφησης συνιστάται να είναι 150-350 μέτρα ανά λεπτό (m/ΜIΝ). Άρθρ.3.-Στους παραβάτες των όρων, που καθορίζονται με την απόφαση αυτή επιβάλλεται διοικητική χρηματική ποινή σύμφωνα με τις διατάξεις του άρθρ. 13, παρ. 1 και 2, του Νόμ. 1515/1985, όπως τροποποιήθηκαν με το άρθρ. 31, παρ. 6, του Νόμ. 1650/1986. Άρθρ.4.-Κάθε διάταξη που έρχεται σε αντίθεση με τα οριζόμενα στην παρούσα απόφαση (Μετά τη σελ. 490,454(β) Σελ. 490,455 Τεύχος Θ112-Σελ. 123 - 113 Σχέδιο Πόλεως Αθηνών Πειραιώς 23.Ε.α.71 ή ανάγεται σε θέματα που ρυθμίζονται από την απόφαση αυτή καταργείται. Η ισχύς της απόφασης αυτής αρχίζει 1 χρόνο μετά τη δημοσίευσή της στην Εφημερίδα της Κυβέρνησης και ισχύει μόνο για την ευρύτερη περιοχή Αθήνας. 